Feja dhe roli i gruas në shoqëri
Feja lëviz përpara me kohën për institucionet fetare, femrat sot nuk kanë përse të jenë vetëm shtëpiake
Amerika është në qendrën e një debati rreth mënyrës se si femrat në këtë vend duhet të barazpeshojnë punën dhe të qenurit nënë – tani që recesioni i ka detyruar ato të punojnë më tepër. Grupet e krishtera konservatore i kanë konsideruar femrat vetëm si nëna dhe shtëpiake për një kohë shumë të gjatë, por tani, një prej këtyre grupeve po predikon një mesazh të ri. Korrespondenti i Zërit të Amerikës Jerome Socolovsky shkoi tek një nga aktivitetet e tyre. Duket si një koncert roku. Por muzika është muzikë fetare. Dhe publiku përbëhet gati i gjithi nga femra. Ky grup me emrin “Gratë Besimtare,” filloi të mbante aktivitete të tilla frymëzuese nga fundi i viteve ’90. Turneu i fundit quhet “Beso se Zoti Mund të Bëjë Gjithçka.” Kjo shfaqje kombinon një stil popullor të koncerteve fetare, me një mesazh qetësues për gruan moderne dhe të stresuar amerikane. Zonja Sheila Walsh dëshiron t’i ndihmojë këto femra. Mesazhi i saj është... Vendi i një gruaje të devotshme të krishterë mund të kishte qenë dikur në shtëpi, por autorja Judith Warner thotë se recesioni e ka ndryshuar situatën. Tani, thotë ajo, femrat fetare dhe laike po mundohen të barazpeshojnë punën dhe familjen. Në fakt, zonja Warner thotë se një të katërtat e fëmijëve shkojnë në kopshtet brenda institucioneve fetare. Tek Gratë Besimtare, Stella Lee mund të lutet pa iu tërhequr vëmendja. Zonja Walsh thotë se bibla mëson rreth barazisë dhe se femrat nuk duhet të shqetësohen rreth gjërave sipërfaqësore. Me kaq shumë kërkesa për femrat ditët e sotme, për disa, mesazhi mund t’ua bëjë jetën më pak stresuese.